[{"text_idx": "#000013", "text": "Ilon Wikland kinkis lastehaiglale neli pilti"}, {"text_idx": "#000014", "text": "Eesti pa\u0308ritolu kunstnik Ilon Wikland, kes on joonistanud na\u0308o ko\u0303igile Astrid Lindgreni raamatutegelastele, kinkis 18. jaanuari hommikul Tallinna lastehaiglale neli oma pilti. Need on koopiad originaalidest ning reisinud na\u0308itustel u\u0308le terve maailma."}, {"text_idx": "#000015", "text": "\u201eSee oli kirjastaja Tiina Tammeri idee, et paremini sa\u0308linud koopiatest mo\u0303ned vo\u0303iks annetada, ja lastele to\u0303in kaasa ka paar oma viimast raamatut,\u201c u\u0308tles proua Wikland, kes andis hiljuti eesti keeles va\u0308lja oma iseseisva jutu- ja pildiraamatu \u201eKullake\u201c, mis po\u0303hineb to\u0303estisu\u0308ndinud lool. \u201eSelles, et minust kunstnik sai, on samuti oma osa lastehaiglal,\u201c meenutas armastatud illustraator oma sattumist lastehaiglasse Rootsis aastal 1944, \u201emul oli igav ja kurb. Siis to\u0303i ta\u0308di Valli mulle pliiatsit ja paberit, ja ma joonistasin \u2013 tegelikult olen joonistanud niikaua, kui ennast ma\u0308letan.\u201cOma lemmiktegelaseks peab Ilon Wikland \u201eva\u0308ikest vaprat poissi \"Vendadest Lo\u0303visu\u0308dametest\", kes peab vastu vo\u0303tma raskeid otsuseid, aga ei kurda\u201c ja praegu hindab Wikland u\u0308le ko\u0303ige rahu ja aega, mis tal piltide joonistamiseks on ja\u0308a\u0308nud.83-aastane vanaproua tuli lastehaiglasse koos toetusfondi patrooni, pr Evelin Ilvesega ja talle tehti majas va\u0308ike ekskursioon."}]